Dilluns, 25 Agost 2014 19:00\nEn el programa de La casa de palla d’avui us oferim una entrevista realitzada el 22 d’agost de 2014 amb el Josep Estivill de l’editorial tarragonina Lo Diable Gros.\nLo Diable Gros és una editorial alternativa, això en aquest cas vol dir que no té com a finalitat el benefici econòmic sinó l’activisme cultural i polític. L’editorial, amb un recorregut encara molt curt, ha publicat tres llibres: “Foc a la barraca” de David Fernández; “Mots incendiaris. Recull d’articles” (2007-2011); i la guia turística “Grans runes de Tarragona”. I també el primer número de la revista “La Corbella”. Aquestes publicacions, molt econòmiques, es poden adquirir a les llibreries tarragonines La Rambla i La Capona, i de mica en mica es distribuiran en més llibreries del Camp de Tarragona.\nL’editorial es declara deutora del pensament llibertari, en el seu sentit més ampli, que pretén difondre amb la seva activitat editorial, alhora que reivindica el contingut local dels temes que vol tractar. Tot això sense deixar de banda la possibilitat d’introduir-se en l’edició de novel·les o d’altres gèneres no frontalment polítics i reivindicatius.\nA l’entrevista, el Josep Estivill ens explica els orígens de l’editorial, la seva filosofia, el seu compromís cultural, polític i territorial. I reivindica una nova cultura més democràtica, participativa i independent, més crítica i creativa i que no s’adreci únicament als burgesos il·lustrats amb les mateixes formes de sempre.\nEn el programa d’avui, a més de la sintonia del Jose Pozo, hi podreu escoltar el tema “Surf Gitano” dels tarragonins Lecirke. Un tema proposat pel propi Josep Estivill.\nQue tingueu molt, molt, molt bona setmana.\nDijous, 07 Agost 2014 14:30\nEn el programa d’avui us oferim una entrevista enregistrada el dia 6 de juliol de 2014 amb la Montserrat Cortadellas.\nLa Montserrat fa més de 15 anys que ha convertit la seva feina docent a escoles rurals del Priorat i El Baix Camp en la seva feina artística, provant d’esborrar qualsevol frontera entre el seu treball com a creadora i la seva tasca educadora. En la seva experiència ha pogut participar en el treball a les aules amb els i les mestres i alhora assessorar els equips docents dels centres. Ha integrat l’aprenentatge de la cultura audiovisual amb la resta de matèries i activitats dels centres, explorant el paper educatiu i formatiu de les estratègies de recerca de la creació contemporània. Ha apropat les obres dels creadors contemporanis als interessos i les matèries que en cada moment es treballaven als centres educatius i s’ha submergit en les derives i investigacions que els infants han emprès amb aquestes estímuls.\nLa Montserrat Cortadellas trepitja un terreny desconegut que es transita sense brúixola, amb coneixements però també, i potser sobretot, amb intuïció, entusiasme i ideologia.\nEn el programa d’avui, a més de la sintonia del Jose Pozo, podeu escoltar “Bleu” de Étant Donés i “Der Plan” de de Koom Züruk.\nSi voleu saber més coses de la Montserrat Cortadellas us convidem a visitar:\n- [a] prop. 2002\n-Emissors d'identitat-TGN 2004\n- QUI A QUI. QUI AQUÍ? NÚM. 1, 2007 Priorat Centre d’Art (PCdA)\nNENS, OBJECTES, MONSTRES I MESTRES. CONTINO, ANDREA, GRAO EDITORIAL\nArtiga Nº 15\nDimecres, 09 Juliol 2014 06:12\nEn el programa d’avui us portem una entrevista al Francesc Vidal, director del Priorat Centre d’Art.\nEl Francesc duu més de 30 anys d’activista cultural, de mediador, de programador i editor independent a Reus i, des de fa 7 anys, al Priorat. És, sens cap mena de dubte, una de les figures clau per entendre i seguir el que ha estat l’art contemporani al Camp de Tarragona les darreres dècades.\nL’entrevista que us oferim és crítica, lúcida, àcida i polèmica, i reflecteix la seva vitalitat i el compromís del Francesc amb el seu treball, la seva metodologia, la seva vinculació amb el territori i la comunitat artística i, alhora, la inquietud i el desencís que li genera la situació actual de precarietat del món de la cultura i especialment de la creació contemporània a casa nostra.\nEn el programa d’avui, a més de la sintonia del Jose Pozo podeu escoltar fragments d’àudio extrets dels vídeos que el Priorat Centre d’Art té penjats a Youtube. Els talls musicals corresponen a actuacions del Xavier Maristany, l’Eduard Escofet i L’Enfance Rouge. Podeu veure i escoltar tots aquests vídeos a https://www.youtube.com/user/PrioratCentredArt\nQue tingueu una molt, molt bona setmana.\nDivendres, 27 Juny 2014 12:25\nEl President de la Diputació de Tarragona Josep Poblet i Tous es complau a convidar-vos a la inauguració de l'exposició i a l'atorgament dels premis de la Biennal d'Art 2014\n37 premi Julio Antonio d'escultura\n39 premi Tapiró de pintura\nDissabte, 21 Juny 2014 13:53\nHem dedicat el programa d’avui a fer una crònica sonora del Forès Poesia i Música 2014, que es va celebrar a Forès (Conca de Barberà) el dissabte 7 de juny.\nPodreu escoltar fragments de l’actuació de Josep Pedrals i Albert Sagrera, una intervenció de l’Anna Carulla inaugurant la jornada, una petita entrevista a Jordi Llavina, comissari de l’any Joan Vinyoli i un fragment de la seva ponència. També dos fragments del recital poètic de Pep Civit i Pau Civit, una cançó enregistrada en l’actuació del Tomeu Penya i un tema, Història d’un sofà, del Feliu Ventura. Haureu d’anar endevinant què escolteu cada vegada perquè no hem volgut embrutar el testimoni sonor de la jornada.\nSi no hi éreu, l’any que ve no hi podeu faltar.\nCom a cada programa, la sintonia és del Jose Pozo.\nLa plana web del projecte, forespoesiaimusica.cat, ens explica:\nDesprés de la fideuada popular, que va comptar amb un total de 150 comensals, va tenir lloc el concert de Tomeu Penya que va durar una hora i mitja llarga i que va omplir tota la carpa del Forès poesia i música.\nLa organització valora molt positivament la cinquena edició del Forès poesia i música tant pel que fa al programa d’actes en general, com a l’assistència de públic en els diferents actes, així com també el canvi de format de la primera part de la jornada. Enguany el primer acte del Forès poesia i música estava dedicat al poeta que celebrava el seu centenari de naixement, Joan Vinyoli que seria presentat per Jordi Llavina. I el migdia seria reservat per poetes de la contrada, en aquest cas els poetes montblanquins Josep Civit i Pau Civit.\nDilluns, 16 Juny 2014 07:25\nSi bé és cert que els límits i la definició de la cultura visual són imprecisos; podríem dir, de forma molt general, que la cultura visual comprèn l'estudi interdisciplinar de tot allò que conforma el camp d'imatges que ens aporta el nostre entorn ambiental i cultural. Però, com ens diu Nicholas Mirzoef, es tracta d'analitzar les imatges més des del punt de vista del consumidor que des del productor. El ja immens camp de les imatges s'ha ampliat d'una manera gairebé infinita amb l'entrada en la quotidianitat del món virtual, fet que dificulta i complica a la vegada l'estudi de les imatges, la seva procedència i la seva autenticitat.\nPerò ens podem preguntar, si les imatges sempre han estat presents a la nostra vida, ¿com és que en els darrers anys han assolit una importància tan gran, tal com es pot comprovar en l'àmplia bibliografia existent al respecte i els debats i els simposis que al seu voltant s'han fet arreu del món? Assenyala Simon Marchan Fiz que la reflexió sobre aquest assumpte va néixer fa unes quatre dècades al centre d’Europa sota el nom de comunicació visual i als Estats Units amb el nom d’estudis visuals. Uns estudis que varen néixer per la necessitat de «legitimar» artísticament els nous mitjans d'expressió de la cultura popular en les societats desenvolupades.\nAquesta «legitimació» ha generat un conflicte amb la història de l’art, que voldríem comentar. En aquesta nova concepció, l'art es pot entendre com un component més de la cultura visual, però aquí no radica el problema, perquè això constitueix una obvietat, la qüestió és que no tot el que s'entén o s’integra en la cultura visual és art.\nEn aquest sentit, el concepte d'història de l'art que estudia i analitza les obres d'art en el seu context històric amplia el seu camp d'investigació cap a les formes de veure, és a dir, entre el subjecte que mira i la imatge; en síntesi, en la manera de visualitzar l'existència, un fet en el qual les TIC exerceixen un paper fonamental; tal com diu Paul Virilio, ens aporten una visibilitat sense cap trobada cara a cara.\nParlem d'un món en el qual els intercanvis mediàtics són globals, en el qual en qualsevol lloc del món es pot rebre informació visual; amb la qual cosa cada dia augmenta la hibridació cultural i es produeixen canvis en les identitats.\nPer tant, hem de tenir en compte quina és la situació que vivim i quin paper juga l'art en una societat en la qual els metarelats han anat perdent la seva autoritat, entre ells el de la història de l'art.\nDonada la complexitat del tema, voldríem destacar dues posicions diferenciades de reconeguts especialistes. D'una banda, Rosalind Krauss i Hal Foster que estan en contra d'aquests estudis i del seu caràcter interdisciplinar que fa que l'historiador perdi la seves destreses i caigui en la imperícia. Més tard, Hal Foster remarcaria que no es pot dominar la interdisciplinarietat sense dominar prèviament una disciplina, perquè això implicaria caure en un eclecticisme i en una indefinició que l'allunyaria del camp específic de la història de l'art.\nD'altra banda, W.J.T. Mitchel critica la posició assumida per Rosalind Krauss i Hal Foster, perquè confonen la interdisciplinarietat amb la no-disciplina, a la vegada que obliguen a tornar als antics paradigmes del judici per donar legitimitat a les noves configuracions interdisciplinars. Aquesta posició a l'Estat espanyol fou assumida i defensada per Jose Luis Brea.\nCal, per acabar, citar Bieke Bal, que entén la cultura visual com una disciplina o com una col·laboració interdisciplinar entre disciplines. Per tant, no hem d'entendre que ha de substituir la història de l'art, sinó que el seu paper és el d'analitzar críticament les unions i articulacions de la cultura visual, sense distincions entre cultura popular i alta cultura, cosa que ens aporta una nova manera d’apropar-nos a l'obra d’art i de renovar la història de l'art.\nDimecres, 11 Juny 2014 05:37\nAquest programa de La casa de palla el dediquem a parlar amb el Nani Blasco Moya, el coordinador a Espanya del projecte europeu Expedicions. Una de les actuacions del projecte a Catalunya ha estat realitzada al barri de Campclar de Tarragona amb artistes, investigadors i pedagogs.\nPodeu consultar tot el que vulgueu del projecte a www.expedition-s.eu\nAquest projecte de cooperació europea multidisciplinària ofereix visions creatives sobre la identitat i els prejudicis als barris populars . Els artistes i investigadors socials exploren els barris a través de la veu i l'imaginari dels seus veïns . El projecte treballa en cada ciutat amb un grup de nens vinculat a una organització social del projecte, treballant també les qüestions pedagògiques.\nEn el programa de La casa de palla d’avui, a més de la sintonia del Jose Pozo, hi podeu escoltar: Como el agua de Camarón de la Isla; Home Llop de P.A.W.N. Gang; Yung Beff - Papichulo de Cecilio G.; i California Sun de The Ramones.\nDijous, 29 Maig 2014 10:25\nRecorden la dita que afirma que els cansats fan la feina? No sé si Albert Macaya es cansa molt, però no para de fer feina. Fa classes a la Universitat Rovira i Virgili i al llarg de vint anys ha col·laborat en moltes iniciatives d’estudi i de difusió de l’art contemporani: exposicions, consells assessors de l’Ajuntament i del Centre de Lectura de Reus, jurats, publicacions, grups de recerca, conferències, articles, debats, etc. Se’l pot veure sovint amb els seus dos petits fills de la mà per galeries i exposicions. I ara mateix és un dels puntals de la recuperació del programa d’exposicions del Centre de Lectura. Conegut dels nostres lectors per les seves col·laboracions i crítiques.\nSi l’hem de definir, com a primer adjectiu posaríem que és artista. No sabríem dir si per a ell és la seva activitat principal, però és on se’ns apareix amb la suma de totes les capacitats i vivències, passa per sobre d’elles i sempre encanta i sorprèn l’espectador amb habilitat i subtilesa. «La sutileza puede sublimar lo banal» diu Maite Martín, la cantadora de flamenc. Sembla dit expressament per les obres d’Albert Macaya. Aparentment senzilles, subtilment complexes, tècnicament impecables.\nAcostuma a treballar en pintura, escultura i dibuix sobre imatges de la natura: arbres, plantes, figures humanes o animals. Interrelaciona els elements i crea figures amb fulles, arquitectures amb branques, dibuixos amb ombres i formes amb estructures lleugeres. Tot sembla molt fràgil i efímer, però en el fons no ho és tant com aparenta, només cal desitjar-ho i les obres delicades es poden preparar per ser definitives i durables.\nLa darrera exposició a la Galeria Antoni Pinyol porta per títol «Troposferes» i per aquesta ocasió ha creat uns espais delimitats amb fulls de paper vegetal translúcid que configuren una mena de laberint dins la galeria. Ha retallat aquests papers amb formes d’arrels, branques i fulles que queden dibuixades en negatiu; l’espai buit és un dibuix que en molts moments s’omple amb les imatges dinàmiques i canviants de l’ambient: la llum, les parets, les finestres, el carrer, la sala o el públic. L’artista ho defineix com «espais provisionals, mutables, on habitar mentalment».\nDiumenge, 25 Maig 2014 20:04\nEn el programa d’avui entrevistem el Noel Tatú, poeta oral i performer de Granollers. Un poeta sense llibres que inicià la seva trajectòria artística a finals de la dècada dels vuitanta com a pintor d’arrel dadaista i s’introduí en el món incipient de la polipoesia barcelonina de principis dels noranta amb l’organització de les jornades poètiques El Capitán Trueno contra Robespierre al carrer Montcada. Des de llavors se l’ha pogut veure i escoltar, declamant, cridant i cantant els seus textos, sol o acompanyat de formacions musicals, per la major part de festivals de poesia de les terres catalanes.\nEn el programa d’avui, a més de la sintonia del Jose Pozo, podeu escoltar poemes i fragments de poemes recitats i cantats pel Noel Tatú que hem extret de vídeos de Youtube: http://www.youtube.com/watch?v=nJxtdektn8c\nTambé podeu escoltar Ernesto de Los Nikis y Frankenstein de The New York Dolls.\nDijous, 22 Maig 2014 11:52


Ordre a la sala! Rebosts en perfecte estat - Revista D'estil - Revista de petits grans plaers\nLa distribució és clau (i de lògica). Col·loca els aliments que pesin més a baix, i, els que consumeixis normalment, a mà, ben a la vista, perquè, si no els veus, és com si no hi fossin. No oblidis tampoc posar els paquets més antics al davant i els més nous al darrere per evitar que caduquin sense que te n’adonis. Ni els més alts al fons i els més baixos al davant per divisar-los tots.\nPots iguals (i que tanquin bé!). D’acord: aquesta és una qüestió estètica, però no només. Si prescindeixes dels envasos industrials (o, millor encara: si compres a granel) i utilitzes pots iguals, a banda de generar molts menys residus, aconseguiràs que el teu rebost desprengui una agradable sensació d’harmonia, guanyaràs espai i evitaràs que els paquets es trenquin i/o el seu contingut es vessi. Si en compres de tres mides (grans per a pastes; mitjans per a farines, sals i sucres, i petits per a fruits secs, per exemple), ja en tindràs prou.\n“Col·loca els paquets més antics al davant i els més nous al darrere per evitar que caduquin sense que te n’adonis”\nNo oblidis les etiquetes. Són un recurs imprescindible si optes per guardar els aliments en pots, encara que siguin transparents, perquè, a banda de fer-hi constar el seu contingut, hi pots posar la data de caducitat, o bé, la data en què has comprat el producte.\nAgrupa els aliments. Separa els aliments per grups per trobar-los més fàcilment: pastes i arrossos, farines i llevat, llegums, conserves, líquids, espècies...\n“Tingues dos paquets/pots de cada producte: un obert i un altre per obrir”\nNo acumulis. Tingues dos paquets/pots de cada producte: un obert i un altre per obrir. Així, quan en gastis un, sabràs que has de comprar-ne un altre, res et caducarà i sempre en tindràs.\nEn un ordre mil·limètric. Alguns direu que és excessiu (o obsessiu, fins i tot), però no s’aconsegueix el rebost perfecte si no es col·loquen els productes amb cura, ben alineats i, inclús, simètrics. Tenir un rebost de revista és possible, i no cal un esforç superlatiu, sinó, simplement, cultivar-ne l’hàbit.\nEls accessoris són importants\nCalaixos amb guies. Si pots instal·lar-los al teu rebost, no deixis de fer-ho; són ideals per accedir als aliments de forma fàcil i ràpida, evitant el perill que et caigui algun pot pel camí.\nCaixes i cistells. Són perfectes per guardar-hi les patates i les cebes, per exemple.\nUna barra. És molt útil per penjar-hi embotits, tomates o alls.\nI una pissarra! Qui diu una pissarra, diu un bloc de notes. Tingues-la ben a prop per anotar el que et cal comprar a l’instant de consumir-ho.\nEl rebost, en perfectes condicions\nHa de ser un lloc fresc i sec i amb pocs canvis de temperatura (entre 10 i 20 graus).\nHa de ser un lloc preferiblement fosc, però això no treu que necessitis uns bons focus per il·luminar la zona i facilitar-te l’elecció dels productes.\nHa de ser un lloc ventilat. Si té ventilació natural, perfecte; si no, pots instal·lar-hi un extractor.


Campanya contra l'acomiadament de Juande, delegat sindical de CGT Correus Girona - CGTCatalunya.cat\ndimarts 28 de juliol de 2015 / Comunicats / Visites: 338\nEl motiu real que ha portat a l’empresa Correus i Telègrafs SA a acomiadar-lo, ha estat l’haver-lo nomenat Delegat Sindical el novembre passat (encara que l’empresa no el reconeixia com a delegat i estem pendents de judici), els alliberaments que realitzava per atendre tasques sindicals, les contínues denúncies davant la prefectura dels abusos del seu cap a ell i a la resta de companyes.\nEl passat 16 de Juliol va tenir lloc l’acte de conciliació de l’acomiadament i com era d’esperar, no va haver-hi acord de cap tipus, per la qual cosa el tràmit judicial continua.\nEn l’acte de Conciliació Correus no va fer intent de conciliació, mostrant una vegada més la seva nul·la capacitat de resoldre els conflictes. Ara el cas continuarà en la via judicial, que pot allargar-se més d’un any, on esperem poder aportar totes les proves que evidencien aquest nou cas de repressió sindical.\nSegons consta en l’expedient, se li imputaven 4 càrrecs, un per indicar una hora diferent en l’intent de lliurament de notificacions en la PDA i en el justificant de recepció, dos per desobeir ordres del cap, i l’última per tenir escassa col·laboració amb el cap i “portar-se malament”.\nDels 4 càrrecs que se li imputaven, només l’han acabat acusant d’un, el d’indicar hores diferents en la PDA i en el justificant de recepció, a pesar que va quedar demostrat que la PDA fallava, i l’hora real era la del justificant de recepció.\nComunicat conciliació (PDF – 288.1 kB)


Dites i refranys – Pàgina 5 – Fes Ta Festa – La cultura popular a la ràdio i a internet\nI diuen que fent camí s’arriba a la fi. I encara que fos un roda el món i torna al born, aquesta persona que torna, al cap dels anys, amb les vivències apreses i l’experiència viscuda, no és pas la mateixa persona que va marxar. Qui dia passa any empeny es pot interpretar de dues …\nCallar. Aquesta dita ens recomana callar. I és un bon consell en moltes ocasions, quan no tenim res per a dir o per afegir al que ja han dit o que sigui millor que el que ja han aportat altres. Això no vol pas dir atorgar ni conformar-se. Cal saber valorar quan cal callar i …\n11 Octubre 2019Dites i refranys\nDèiem que el silenci és or o que la paraula és com la pedra, que un cop llançada no pot tornar enrere. I que més val avergonyir-se que tard penedir-se. El podríem enllaçar amb aquella dita que usen les persones per excusar uns resultats fluixos, no adequats a les expectatives generades: el millor encara ha …\n« Anteriors 1 … 4 5 6 … 103 Següents »


Els metges de Menorca adverteixen de l'"arriscat" pla pilot turístic per al sistema sanitari\nSalut i nutrició 11/06/2020\nProposen pagar un impost per sufragar els costos de les proves PCR\nEl personal sanitari de Menorca alerta del risc que suposa rebre la visita de milers de turistes. ARA BALEARS\nMaóEl delegat del Sindicat Mèdic de Balears (Simebal) a Menorca, Claudio Triay, veu "arriscat" dur a terme el pla pilot turístic sense fer les proves PCR als visitants. El responsable sindical reconeix la importància de reactivar l'economia, però adverteix de les conseqüències d'un hipotètic rebrot de contagis per coronavirus: "La seguretat és prioritària i no entenc com es permet la lliure circulació de persones sense fer proves PCR en origen, 48 hores abans de volar, o una vegada aterren. No es garantiria al 100%, però podríem descartar les persones asimptomàtiques".\nTriay veu "incoherents" les decisions que estan prenent les administracions públiques. "No comprenem que arribin a Balears milers de turistes alemanys, mentre nosaltres no podem volar a Barcelona o les escoles continuïn tancades. No té sentit. Si succeís a l'inrevés i viatjassin 11.000 espanyols a Alemanya per estiuejar, estic segur que ens exigirien un test", assenyala. A més, Triay proposa crear una taxa covid-19, amb l'objectiu de cobrir el cost de les proves PCR: "Si volem acollir una prova pilot, fem-ho bé. Estem acostumats a pagar l'Impost del Turisme Sostenible o assegurances, perquè no abonar una quantitat que permeti garantir la seguretat de residents i visitants?".\nPer tot plegat, el responsable a l'illa de Simebal qualifica de "risc excessiu" la prova pilot i avisa que desconeixen si el sistema sanitari podria suportar una segona onada de contagis. "No sabem com anirà si es registren diversos positius. Els hotels que havien ofert els seus llits per a pacients estan actius amb vista al turisme. L'única evidència és que, si es produeixen contagis, la imatge de Menorca com a destinació caurà i, per tant, l'activitat econòmica també", afegeix.\nmenorca Hospital Mateu Orfila Claudio Triay Simebal covid 19 coronavirus pla pilot turisme


bronquiolitis en nadons i nens\nCauses de bronquiolitis\nLa bronquiolitis pot ser causada per molts virus diferents, però és sovint causada per un virus anomenat virus respiratori sincitial (RSV). Aquest virus es propaga esternuts, tos o contacte personal.\nSímptomes de bronquiolitis\nQuan s’inicia la bronquiolitis, els símptomes de la bronquiolitis s’assemblen una mica al refredat. Inclouen el nas i els esternuts, un tos lleu i, de vegades, febre.\nA mesura que la bronquiolitis es desenvolupa, la respiració del seu fill es pot tornar més ràpida i es pot treballar i la tos es pot agreujar.\nPot ser que observeu signes que el vostre fill treballa intensament per respirar, per exemple, les costelles que es mouen cap a dins i cap a fora més de l’habitual i les narices flamants. També podeu sentir un so xiulador fort anomenat 'sibilança' quan el vostre fill respira. En casos greus, els llavis del fill poden semblar blaus.\nPot ser que el teu fill sigui difícil d’alimentar i es pugui molestar.\nLa bronquiolitis sol estar en el pitjor del segon o tercer dia, però pot durar fins a 10 dies. A mesura que el teu nadó millora, les sibilàncies i la respiració ràpida van sentint. La tos pot durar més temps.\nLa bronquiolitis és més freqüent en nadons i nens petits.\nLa bronquiolitis té símptomes similars a l’asma, però és una condició diferent i necessita un tractament diferent.\nQuan vegeu el vostre metge de capçalera sobre els símptomes de la bronquiolitis\nHeu de portar el vostre fill a veure el vostre metge de metge si el vostre fill:\nrespira molt ràpid o té respiració irregular\nestà tossint i angoixat\nté dificultats per alimentar-se o beure i té menys bolquers humits de l’habitual\nestà canviant de color a la cara quan tos.\nestà cansat o més adormit del que és habitual.\nPorteu el vostre fill a l’hospital de manera immediata si es respira sense problemes, té dificultat per respirar o sembla blau pels llavis.\nTractament per a la bronquiolitis\nSi el seu fill la bronquiolitis és lleu, podreu gestionar-lo a casa:\nSi el teu fill alletat és menor de sis mesos i ofereix lactàncies addicionals.\nSi el teu nen alimentat amb fórmules és menor de sis mesos, ofereix-li la seva quantitat habitual de fórmula. Pot ser que hagi d’alimentar-li quantitats més petites amb més freqüència si no està malament.\nSi el teu fill ho és majors de sis mesos, mantenir l’alletament o l’ampolla. També pot oferir al seu fill líquids clars, com l'aigua. Si el vostre fill no té fam mentre té febre, està bé.\nDóna paracetamol al teu fill segons indicacions si té febre.\nAssegureu-vos que el vostre fill tingui el màxim descans possible.\nAssegureu-vos que el vostre fill es troba en un entorn sense fum. Eviteu també el contacte amb altres nadons i nens durant els primers dies, perquè la bronquiolitis és una malaltia infecciosa.\nEl nen no necessita antibiòtics, perquè la bronquiolitis és causada per un virus i els antibiòtics no curen els virus.\nSi el seu fill la bronquiolitis és més greu, potser hauria d’anar a l’hospital. Això sol ser perquè no s’alimenta correctament, s’ha deshidratat o necessita oxigen. El teu metge et dirà si el teu fill ha d’anar a l’hospital.\nEl seu fill pot necessitar líquids mitjançant un tub del nas o un degoteig en una vena del braç. De vegades, se li pot rebre un medicament contra l’asma al seu fill com Ventolin®. Això podria ajudar alguns nens a respirar amb més facilitat obrint les vies respiratòries, però generalment no és eficaç en nens menors de sis mesos d’edat.\nBebès Pensar i jugar: bebès\nRetard de l’idioma\nNaixement: naixement vaginal i naixement de cesària


Oliva tornarà a tindre Fallera Major en 2018 | Ajuntament d'Oliva\n12 mayo 2017 | festes\nLa Federació de Falles d’Oliva, amb la col·laboració de la Regidoria de Festes de l’Ajuntament d’Oliva, ha aprovat que Oliva torne a tindre Fallera Major del poble.\nLes set comissions falleres de la ciutat han decidit que Oliva recupere aquesta figura tan emblemàtica de la nostra festa valenciana per excel·lència.\nLa Fallera Major tindrà una Cort d’Honor formada per sis dones. Dues les triarà la Fallera Major, i les altres quatre la Federació de Falles.\nFins al 30 de maig, les dones interessades podran presentar la seua sol·licitud, tant a Fallera Major com a Cort d’Honor, a la Federació de Falles, al president de la seua comissió o al representant de la mateixa en la Federació.\nEls requisits per presentar-se són tindre entre 18 i 40 anys i haver sigut fallera durant més de 5 anys. La Federació també valorarà els càrrecs fallers que haja tingut en la seua comissió i l’actitud davant la festa.\nSegons el regidor de Festes de l’Ajuntament d’Oliva, Pepe Salazar, “calia recuperar la figura de la Fallera Major d’Oliva, per la seua importància dintre de la festa fallera i per la rellevància que tenen les falles d’Oliva dintre del calendari festiu de la ciutat. Esperem que moltes dones es presenten per fer realitat el seu somni de representar les falles d’Oliva.”


"No vull ser una Pilar Rahola" "No vull ser una Pilar Rahola"\nLa Montserrat Dameson és una jove catalana que va fer-se viral a Twitter el dia que va decidir compartir que li havien trencat el cor. “Jo tenia una relació a distància, per tant, estava acostumada a estar sempre amb el mòbil”, em diu. Ara, però, la Montse reconeix que el personatge que s’ha anat construint li serveix d’escut perquè és diferent de la Montse real. “La Montse de Twitter és una tia molt més atrevida en el camp polític. Mentre que la Montse real és més natural, fins i tot més moderada a l’hora de debatre”. I jo, amb quina Montse he parlat?\nHola Montse, benvinguda a Mirall. Què feu els joves influencers catalans per cridar l’atenció dels i les adolescents?\nLa clau és la naturalitat, especialment en una xarxa social tan instantània com és Twitter. Nosaltres som gent que no filtra allò que publica, i això funciona. El contingut que ara es valora és aquell que no té etiquetes, que no té una intencionalitat més enllà de l’entreteniment.\nDiries que el fet de ser dona et perjudica més a l’hora de rebre crítiques en funció del que publiques?\nLa gent té en el punt de mira a dues persones, que som la Juliana i jo. No crec que sigui casualitat. He rebut comentaris contra el meu físic sense cap mena de sentit. També crec que la gent s’atreveix més a encarar-se amb una dona, especialment si ets jove…\nElls senten que poden amb tu, però en realitat no. He après a deixar el mòbil i desconnectar quan em sento superada per persones que no conec.\nEstàs estudiant un màster a Barcelona que, en principi, únicament s’ofereix en castellà. Però el primer dia de classe vas decidir presentar-te en català. Com ha quedat la cosa?\nEl màster és 100% en castellà, però nosaltres podem expressar-nos en la llengua que vulguem. Hi ha gent catalanoparlant que parla en castellà perquè hi ha companys que no l’entenen, cosa que poso en dubte perquè ja fa dues setmanes que són aquí i, amb el temps, t’acabes acostumant a un idioma que escoltes a l’aula, al bar, als carrers… Parlar-ho no ho parles, però segur que ho acabes entenent. Té collons que una universitat pública faci màsters únicament en castellà.\nTots, totes o totis?\nJo sóc més partidària del ‘tothom’. Tot i que també em sento representada en el mot genèric ‘tots’, que crec que inclou dones i homes. Algunes em semblen formulacions imposades, artificials, que generen rebuig.\nTampoc m’interessa ser una Pilar Rahola, vull dir, no m’agrada opinar sobre allò que no entenc, però és cert que en aquest tema hi ha una part ideològica que em toca de prop.\nDues red flags a destacar?\nTractar malament a un cambrer pel fet de ser-ho. I canviar al castellà quan alguna persona intervé en una conversa que, des d’un inici, s’estava produint en català. Tenim molt interioritzat el discurs colonial que diu que és de mala educació parlar en català a algú que s’ha dirigit a tu en castellà.\nLa Isla de Las Tentaciones o La Sotana?\nM’agrada la Isla de Las Tentaciones perquè és un contingut que en català no existeix. És una puta merda, sí, però una puta merda que m’agrada a mi i a milions de persones. Em fa mandra la gent que veu el programa però necessita justificar que, en el fons, no els hi agrada. A mi m’agrada, sense excuses.\nLa gent de La Sotana també té molt de mèrit. Són ells, sent com són. I ells són en català, per això té valor. Però clar, a mi no m’agrada el futbol…\nUna cançó, un llibre i una influencer catalana a qui t’agradaria que Mirall entrevistés?\nLive Forever – Oasis (cançó).\nLa gravetat i la gràcia – Simone Weil (llibre).\nI una influencer, l’Ofèlia Carbonell.


Aeribalta - Aviació: En els 102 anys del primer vol controlat a Barcelona i Espanya.\nEn els 102 anys del primer vol controlat a Barcelona i Espanya.\nPer commemorar el centenari del primer vol d'un avió a Barcelona, membres de la Fundació Parc Aeronàutic de Catalunya van dur a terme una rèplica de l'avió, el qual va representar el trascendent esdeveniment.\nRecordarem que aquest primer esdeveniment aeronàutic a Barcelona es va produir cap a les cinc de la tarda del divendres dia 11 de febrer del 1910, amb el vol d'un Bleriot XI volat pel pilot francès en Julien Mamet a l'hipòdrom de Can Tunis.\nA l'hipòdrom de Can Tunis, a la foto de dalt hi apareixen d'esquerra a dreta: Mario García Cames, uruguaià propietari del Bleriot XI, al seu costat el pilot francès en Julien Mamet, i a la dreta de la imatge el seu germà Lucien, mecànic de l'avió. Més avall, el Bleriot XI a l'hipòdrom de Can Tunis.\nAquestes dues imatges pertanyen a l'arxiu Josep Llàcer.\nVa ser l'Asociación de Locomoción Aérea qui va dur a terme aquest projecte, que va convertir Barcelona en la primera ciutat de l'Estat Espanyol capdavantera de l'aviació.\nA la imatge superior hi veiem el Bleriot XI a l'hipòdrom de Can Tunis, foto que segons la Revista de locomoción aérea del 15 de febrer del 1910, fa entendre que està feta minuts abans que el pilot francès Julien Mamet efectués el seu primer vol. Aquest va durar uns quants segons, en el que les cròniques diuen que el Bleriot va recórrer uns tres-cents metres aproximadament en un vol de prova. Al cap d'una estona es va tornar a enlairar, i a una alçada d'uns seixanta metres aproximadament va fer una volta pel darrera de les tribunes, i va tornar al lloc de sortida aterrant sense cap problema. Aquest segon vol va tenir una durada de 2 minuts i 8 segons.\nA la imatge inferior, la rèplica del Bleriot XI duta a terme pels memebres de l'FPAC, Enric Pallarès i el seu company Josep Andrada, que van iniciar la seva construcció a la Granja Ricarda, i en una segona fase la van acabar en el magatzem-taller que la Fundació PAC té a Viladecans.\nFoto: Jordi Rull i Dalmau.\nEl projecte el va iniciar l'Enric Pallarès el 10 de maig del 2001, en el qual projecte al cap d'un temps s'hi va adherir en Josep Andrada. Qui es va cuidar de la construcció de la rèplica del motor de tres cilindres model Anzani, i també del tren d’aterratge, més totes les peces mecàniques de l’avió.\nVa ser molta feina, donat que totes les peces del Bleriot XI varen haver de ser construïdes una per una, artesanalment. L’Enric i el Josep solament hi podien treballar els fins de setmana, és per aquesta causa que varen ser uns vuit anys els que feren falta per acabar-lo de construir, lapse de temps en el qual s'hi van afegir uns mesos durant els quals no varen poder treballar per motius que en un paràgraf més endavant s’expressarà.\nMoments en què en Josep Andrada, a l'esquerra de la foto, i l'Enric Pallarès al\nfons a la dreta, es troben entelant l'ala esquerra del Bleriot XI.\nVolem fer esment de la importància que va representar la subvenció que la Fundación AENA va atorgar a l'Associació d'Amics de l'Aeronàutica (AAA), situada a la Granja de La Ricarda, que va permetre avançar la construcció del Bleriot XI. Aportació econòmica a la qual se n'hi varen afegir altres una vegada l'AAA es va integrar en la FPAC.\nEl projecte, per altra banda no va estar absent de dificultats, tant les que lògicament correspongueren en el seu principi per l'aspecte econòmic, fins arribada la referida subvenció de la Fundación AENA, així com posteriorment les altres ja comentades com les pròpies de trobar tanta informació tècnica i històrica com fos possible a fi de dur a terme una rèplica que representés la mateixa realitat de l'avió tal com era.\nEn alguns aspectes de la construcció del Bleriot XI també hi van col·laborar de forma efectiva, Francisco Mellado, Dani Subirón i Wilmer Amasifen.\nDavant de la Rèplica una vegada enllestida, els seus constructors\nposen satisfets per l'èxit de la tasca, d'esquerra a dreta:\nJosep Andrada i l'Enric Pallarès.\nLa finalitat del projecte era la d'aconseguir una rèplica a escala real 1:1, però no un aparell amb el qual es pogués volar. Això, donades les dificultats que de tipus administratiu es precisaven i que encarien en extrem la seva construcció.\nVa ser a una nau propietat d’AENA, a Viladecans, a on es va acabar de construir el Bleriot, donat que la Granja Ricarda va haver de ser enderrocada a causa de la construcció de la tercera pista de l’Aeroport del Prat. Fet que va ajornar uns sis mesos la feina de construcció del Bleriot XI, que mentre tant, tot l'equip, es va refugiar a unes instal·lacions de l'Exèrcit de l'Aire. Una vegada va quedar enllestida la rèplica a Viladecans, el dia 14 de juny del 2009 va ser mostrada als socis de la Fundació Parc Aeronàutic davant del seu taller-magatzem.\nA les dues imatges superiors, a l'esquerra hi veiem la rèplica del motor Anzani de tres cilindres que tenia una potència de 25 CV., i a la dreta el lloc de pilotatge amb el seient del pilot al fons, i en primer pla la palanca i volant de comandament.\nEn les imatges inferiors, a l'esquerra en primer pla s’hi veu el dipòsit del combustible, i a la imatge de la dreta, el motor Anzani per la banda del darrera.\nAquestes quatre fotos més la inferior del grup de l'FPAC han estat realiztades per Pere Ribalta\nA la foto superior el grup de socis rodejant el president senyor Cristòfol Jordà davant de la rèplica del Bleriot XI durant la visita el juny del 2009.\nEl Bleriot XI va ser exposant a la zona d'embarcament de la nova T1 de l'Aeroport del Prat entre els mesos de febrer i agost del 1910, any del centenari.\nAquestes tres fotografies han estat preses pel periodista en José Fernández\ndirector del Web www.aerotendencias.com\nPer quins vulguin veure més informació\nrespecte d'aquest vol del 1910, premin sobre aquest mateix text.\nAeribalta.com - Edició i maquetació Pere Ribalta.\nPublicat per Aeribalta.com a 10:55


Connexió als altres dispositius\nConnexió als altres dispositius\nL'equip es pot connectar a un ordinador (servidor Windows) o a l'Espai avançat d'altres impressores multifunció Canon d'una xarxa. L'equip pot imprimir/enviar dades desades al servidor Windows o a l'Espai avançat connectat. Per contra, altres impressores multifunció poden recuperar dades de l'Espai avançat de l'equip.\nPer connectar l'equip als espais d'emmagatzematge d'altres impressores multifunció, també cal configurar opcions a les altres impressores. Configuració de l'Espai avançat com a públic\nPremeu <Opcions de funcions> <Desar/Accedir a fitxers> <Opcions de xarxa>.\nDesament d'impressores multifunció a les quals vulgueu connectar-vos\nDeseu el servidor Windows o l'Espai avançat d'altres impressores multifunció a les quals vulgueu connectar-vos.\nPremeu <Opcions de llocs de la xarxa> <Desar>.\nIntroduïu el nom de l'Espai avançat al qual vulgueu connectar-vos. Com el nom que introduïu aquí apareix a la llista en el moment de l'accés, introduïu un nom que sigui fàcil de llegir.\nSeleccioneu <SMB> o <WebDAV>, segons si el servidor Windows o l'Espai avançat de destinació està disponible com a servidor SMB o WebDAV.\n<Ubicació>/<Nom de l'amfitrió>\n<Ubicació> apareix quan seleccioneu <SMB> i <Nom de l'amfitrió> apareix quan seleccioneu <WebDAV> a l'opció del protocol.\nIntroduïu l'adreça a <Ubicació> com a "\_\_ (nom d'amfitrió o adreça IP) \_share" per connectar-vos a un espai compartit o "\_\_ (nom d'amfitrió o adreça IP) \_users" per connectar-vos a un espai personal.\nIntroduïu l'adreça a <Nom de l'amfitrió> com a "https:// (nom d'amfitrió o adreça IP)" i premeu <Següent>. Després, introduïu "/share" per a l'espai compartit o "/users" per a l'espai personal a <Camí de la carpeta>.\nNo deseu res que no sigui la Espai avançat d'un altre equip de la sèrie imageRUNNER ADVANCE o un servidor del Windows obert externament, ja que això podria provocar problemes de funcionament de l'equip.\nControl dels protocols de comunicacions\nSeleccioneu el protocol de comunicacions que s'hagi d'utilitzar quan feu una referència externa a un servidor Windows o a un Espai avançat d'altres impressores multifunció d'una xarxa. No obstant això, si només s'utilitza un dels dos, podeu augmentar la seguretat desactivant opcions innecessàries.\nPremeu <Protocol per a referència externa>.\nPremeu <On> per al protocol que utilitzeu i després premeu <Bé>.\nQuan no s'utilitzi la connexió mitjançant SMB, establiu l'opció <SMB> en <Off>. Quan no s'utilitzi la connexió mitjançant WebDAV, establiu l'opció <WebDAV> en <Off>.\nVerificació del certificat per a la connexió\nQuan el servidor Windows o l'Espai avançat al qual vulgueu connectar-vos estigui configurat per utilitzar TLS, podeu verificar el certificat de servidor TLS enviat des del dispositiu connectat en connectar-se. Com una connexió es cancel·larà si es produeix un error, es poden impedir atacs com els de robatori d'identitat per part de tercers.\nPremeu <Confirmar certificat de TLS per acc. a xarxa>.\nSi premeu <On>, apareixerà la pantalla per afegir els elements de verificació. Si heu de verificar el CN (Nom comú), afegiu una marca de verificació.\n> Configuració > Connexió als altres dispositius


BWT Ibérica té dues fàbriques a Catalunya ubicades a Cornellà i Vallirana.\nPer Maria Teresa Coca | 27 Jan 2022\nL'empresa fabricant de piscines i productes pel tractament de l'aigua, compra un terreny a l'Incasòl on preveu construir un hub logístic, amb una inversió de 50 milions i la creació de 150 llocs de treball\nBWT Ibérica, que pertany al grup austríac Best Water Technology Group, invertirà 50 milions d’euros per ampliar les instal·lacions que té a Sant Cugat del Vallès, on crearà 150 llocs de treball. La companyia, dedicada a solucions per a l’optimització de l’aigua, centralitzarà en una nova plataforma logística la distribució per al sud d’Europa de tots els productes de la divisió de piscines.\nPer abordar el projecte, BWT Ibérica ha comprat a l’Institut Català del Sòl (Incasòl) una de les últimes parcel·les disponibles al polígon Can Sant Joan, on ja té altres instal·lacions des del 2008, de manera que quan tingui enllestida la nova construcció disposarà d’un total de 37.943 metres quadrats de superfície. La multinacional austríaca ha desemborsat 25 milions d’euros per a l’adquisició dels terrenys i preveu invertir 25 milions més en la construcció del magatzem, segons Santiago Fernández, director general de BWT Ibérica.\nEl hub logístic de BWT Ibérica serà el receptor dels productes per al sector de la piscina que fabrica el grup i actuarà com a centre regulador per a la pròpia multinacional a Espanya, Portugal, França i Itàlia. L’empresa, que fabrica, instal·la i dóna servei de manteniment de piscines, té productes per a tots els tractaments (control de PH, desinfecció, cloració salina, robots de neteja, etc.). “Els tractaments de l’aigua i el sector de les piscines han registrat un important augment els últims anys, hi ha potencial de creixement”, exposa Santiago Fernández, argumentant així la decisió i la tria de Sant Cugat.\nBWT Ibérica disposarà de gairebé 40.000 metres quadrats al polígon Can Sant Joan de Sant Cugat del Vallès.\nEl personal d’investigació i desenvolupament d’aquesta multinacional, amb seu a Mondsee des de fa 30 anys, treballa en noves tècniques i materials utilitzant mètodes d’avantguarda per desenvolupar productes econòmics i ecològics, per a totes les àrees de la seva activitat. Actualment, amb una plantilla de 5.000 persones, Best Water Technology Group té més de 80 filials i delegacions a tot el món, per desenvolupar i comercialitzar solucions per a l’optimització de l’aigua per a usos residencials, industrials i farmacèutics. També disposa de departaments d’R+D a França, Alemanya, Suïssa, Àustria i Rússia. La filial ibèrica, amb uns 200 treballadors, té dues plantes a Cornellà de Llobregat i a Vallirana per a la fabricació de productes destinats al sector farmacèutic i equips de descalcificació per a ús domèstic, entre d’altres.


Empreses > Productes i serveis > Cobraments i pagaments > TPVs i e-Commerce\nLa forma més còmoda, ràpida i segura de gestionar els pagaments amb targeta dels teus clients.\nTPV Wifi Bluetooth\nMés info (en castellà)\nLa Tarifa Plana per a TPV que millor s'adapta a la teva facturació. Tria'n una... i paga sempre el mateix.\nPer a una facturació mensual de fins a 7.000 €.\nPer a una facturació mensual de fins a 10.000 €.\nLa facturació mensual es calcula en funció del volum mensual de facturació a través del TPV, en operacions amb targetes VISA i MASTERCARD. En cas de superar l'import màxim indicat per a cada tarifa, s'aplicarà una taxa de l'1,10% sobre l'excés de la quantitat definida. L'oferta inclou un terminal RTC, ADLS, MPOS, PC o TPV virtual gratuït o un cost de 4 euros/mes si és sense cable. Cada terminal addicional tindrà un cost de 10 €/mes si el terminal és sense cable i de 6 €/mes per a la resta de models. Les targetes business/purchasing/corporate nacionals i europees, i les targetes no europees queden excloses de la tarifa, i la comissió és del 2,00% sense mínims per operació.


CLASSIC CLIMBER: PARET NORD D'ECOS\nEs mostren els missatges amb l'etiqueta de comentaris PARET NORD D'ECOS. Mostrar tots els missatges\nAmb aquesta increïble escalada finalitzo la pentalogia de les cinc vies TIM a les parets més emblemàtiques de la cara nord de Montserrat, les quals m'han costat uns quants anys, uns quants ensurts i molta adrenalina poder-les escalar, i que són les següents: via TIM a la Paret de l'Aeri, via TIM o Lluís Creus a la Paret dels Diables, via TIM a la Paret de Sant Jeroni, via TIM o Sabadell al Serrat del Patriarca i via TIM o Pere Carner a la Paret Nord d'Ecos. Sense cap dubte aquesta darrera és la més treballosa, i haurem d'utilitzar una bona tècnica de pitonatge per poder-la escalar en força trams amb vegetació i en molts trams de terra i sorra verticals i difícils, tot això combinat amb passatges de roca delicada i alguns de lliure obligat. I molta atenció al darrer llarg, curt però amb una sortida bastant exposada. Finalment m'agradaria remarcar que aquesta escalada no hauria estat possible sense el meu company d'aventures, en Jaume Prat, destre i hàbil com ningú per escalar trams vegetals i sorrencs.\nLa fissura central és per on discorre la via Pere Carner o TIM\nAproximació: Tenim diverses possibilitats. Una de bona és agafar com a punt de partida el lloc conegut com el Miracle (creu Regató), situat al quilòmetre 3,8 de la carretera que va del Monestir de Montserrat a Can Maçana (hi ha una esplanada per deixar el vehicle). Haurem de pujar per unes escales de ciment visibles, les quals de seguida ens portaran a un camí, que cal seguir cap a l'esquerra. Poc després arribarem a un altre camí ample (GR amb marques blanques i vermelles), i aquesta vegada agafarem el desviament de la dreta. Més endavant passarem per unes restes d'escales de ciment. En poc trobarem un camí a la nostre esquerra que haurem de seguir (marques blaves), abandonant el GR. Aquest camí ens portarà a la Canal del Miracle, incòmoda i dreta, i abans d'arribar a dalt de la canal (Collet del Miracle) haurem d'agafar un petit camí que surt a mà esquerra (fixar-se bé per localitzar-lo). Aquest camí és força planer i va travessant de forma horitzontal la regió fins arribar a la base de la Paret Nord d'Ecos. Trobarem algun tram amb passamans i alguna cadena. El peu de via el localitzarem després del darrer cable metàl·lic. (Aproximadament 1 hora).\nUna altra possibilitat d'aproximació, més planera però més llarga, és la descrita a la via Esperó de l'Alba.\n1r. llarg: Començar per la placa (Vº) per anar a buscar la característica canal-fissura de la dreta i que recorre tota la paret. Passos amb roca molt precària i amb vegetació (obligat V+ amb algun pas d'Aoe). Més a dalt tram d'artificial (A1) fins trobar la reunió.\nEscalant els darrers metres del primer llarg (A1)\n2n. llarg: Continuar per la fissura. En tot el llarg només trobarem dos pitons de via. Llarg treballós (A1 i A2), amb trams amb vegetació, roca dolenta i terra. Cap el final haurem de fer algun pas en lliure de Vº/V+.\nA l'inici del segon llarg (A1)\n3r. llarg: Pujar per terreny força precari (Ao/A1) i poc després sortir en lliure cap a una gran savina (Vº/V+). Des d'aquesta anar cap a l'esquerra per cercar la fissura (Vº/V+) i continuar per ella en artificial a equipar (A1/A2). Trobarem la reunió just a la dreta.\nArribant a la tercera reunió (A1/A2)\n4t. llarg: Seguir per la fissura en A1/A2, a continuació en A2, per acabar el llarg en A1 amb algun pas obligat en lliure de V+. Llarg força treballós, potser el que més de tota la via.\nDurant els primers metres del quart llarg (A1/A2)\n5è llarg: Llarg més fàcil que l'anterior, però tot i així al principi s'ha de pitonar algun pas sobre terra (A1+). Després la fissura es fa més còmode de pujar fins arribar a la reunió (A1/Vº).\nA la meitat del cinquè llarg (A1/Vº)\n6è llarg: Anar a buscar la fissura que tenim al davant i pujar un curt tram mig en bavaressa (V+), per sortir per terreny vertical i molt inestable de terra i vegetació (atenció, Vº exposat). Reunió i final de via en un sòlid arbre.\nAl cim de la via TIM o Pere Carner\nDescens: Des d'on acaba la via baixar en direcció sud per una canal (algun pas en desgrimpada), la qual de seguida du a un camí que haurem de seguir cap a la dreta (oest). Trobarem en poc unes marques de color blau, i continuarem pel llarg camí, amb alguna pujadeta al principi, fins arribar al Coll del Miracle. Una vegada en aquest haurem de baixar per la Canal del Miracle i desfer el camí de pujada. (Aproximadament poc més d'1 hora fins al vehicle).\nUna altra opció de descens a partir del Coll del Miracle és la descrita a la via Esperó de l'Alba.\nMaterial utilitzat: joc d'aliens (repetit), camalots fins el 3,5 (repetits del 0,5 al 2), algun tascó, 3 plaquetes recuperables, bagues savineres i uns 14 pitons variats.\nHorari: unes 11 hores.\nRessenya de la via: (segons ascenció realitzada el 7 de juliol de 2014):\nRESSENYA DE LA VIA TIM o PERE CARNER\nPublicat per CLASSIC CLIMBER a 11:05 2 comentaris:


La fragilitat de la legislatura\nEl professor Fernando Vallespín comparava fa pocs dies el govern de Pedro Sánchez amb en Karim Benzema. Ja se sap: el jugador francès és clau en la trajectòria del Reial Madrid a la Champions i a darrera hora sempre marca el gol decisiu. Al govern li passa quelcom semblant: en temps de descompte salva els mobles a les corts espanyoles ja sigui pel vot de Bildu, per l’errada del diputat Casero del PP o per una decisió a darrera hora d’un grup parlamentari minoritari.\nAquesta setmana serà decisiva peravaluar la fragilitat de la present legislatura. Dimecres compareixerà Margarita Robles a la comissió de Defensa i a finals de setmana la directora del CNI, Paz Esteban, assistirà a la comissió de Secrets oficials amb la presència per primer cop de la CUP, EH Bildu, ERC i Junts. En seu parlamentària haurà d’explicar les escoltes telefòniques del cas Pegasus. Diferents líders independentistes i gent del seu entorn han estat espiats via telefònica. La majoria d’aparells els abonen les Corts espanyoles; és a dir, els ciutadans els paguem el seu telèfon que majoritàriament els senyors diputats utilitzen per a qüestions privades. Però això són figues d’un altre paner i si encetéssim aquest debat ocuparíem la major part d’aquest article.\nQui ha fet casus belli d’aquest tema és ERC, que continua la pugna amb Junts per liderar l’independentisme. Uns i altres només es posen d’acord quan Madrid és l’enemic comú. Si no és així, continuen arreu a mata degolla.\nLa setmana passada ERC volia fer perdre la votació del decret anticrisi al PSOE, però no ho va aconseguir. Protagonitzà el paper de la trista figura. Continuen els republicans acomplexats per la CUP i els seus socis de govern. Els ciutadans no tenen cap culpa de les picabaralles dels partits i el decret afavoreix els catalans i els espanyols, però ja se sap que a alguns diputats –amb un sou públic fora de mercat– això els importa poc. Al final ERC i Junts votaren al costat del PP i Vox. És a dir: van complir amb allò de com pitjor, millor. A Waterloo Puigdemont devia brindar amb champagne francès. Va aconseguir que ERC continuï fent de minyona dels seus interessos.\nMentrestant, Laura Borràs des del Parlament es dedica a fer discursos abrandats sense el suport majoritari de l’hemicicle. Ella parla en nom de tots i expulsa a aquell que hi discrepi com ha succeït en el ple d’aquesta proppassada setmana. Es tracta de parlar de Madrid com la bèstia negra dels mals de Catalunya i ho fa en nom de tots els catalans, sense cap mena d’escrúpol. De debò, a aquesta senyora li hauria de caure la cara de vergonya i més quan està imputada per un presumpte cas de corrupció.\nAl seu costat el president Aragonès demana la dimissió de Margarita Robles i la diputada de la CUP, Eulàlia Reguant, afirmà que la ministra és la guardiana de les clavegueres de l’estat. Només caldria recordar a aquest personatge tan mediocre i mal educat que la ministra de Defensa és magistrada i una demòcrata de cap a peus com palesa la seva trajectòria.\nEn el tram final de la legislatura el PSOE haurà de lidiar amb uns socis parlamentaris que confonen les carpetes i que necessiten qualsevol excusa per poder revifar l’independentisme. Aquest vodevil que es viu a Catalunya amb personatges com Borràs, Alay, Palouzie o Canadell, per exemple, el voldrien traslladar a Madrid. Juguen amb foc i al final es cremaran perquè l’estat és fort i té els seus mecanismes a part d’allò que es pugui legislar a les corts.\nEl cas Pegasus pot servir perquè al llarg d’unes setmanes es torni a parlar del procés. Però el CNI continuarà fent la seva tasca que entre altres funcions és la de facilitar al govern de torn informacions que permetin evitar qualsevol amenaça a la integritat territorial d’Espanya. Pot agradar més o menys, però la realitat és aquesta.


Red Eléctrica només soterrarà la interconnexió de la MAT entre Santa Llogaia d'Àlguema i Baixàs - Diari de Girona\nRed Eléctrica només soterrarà la interconnexió de la MAT entre Santa Llogaia d'Àlguema i Baixàs\n12.11.2008 | 19:26\nRed Eléctrica de España (REE) no soterrarà cap altre tram de la MAT que no sigui la interconnexió entre Santa Llogaia d'Àlguema (Alt Empordà) i Baixàs (Rosselló), malgrat les últimes recomanacions del mediador Mario Monti.\nLa companyia ha desestimat les peticions de soterrament més enllà de la interconnexió fronterera, segons ha confirmat el responsable a Catalunya de REE, Lluís Pinós, en declaracions a Catalunya Ràdio. Les al·legacions presentades en l'exposició pública dels trams entre Bescanó i Riudarenes i Bescanó i Santa Llogaia ja s'han resolt, mentre la Generalitat les està estudiant per després fer arribar els informes al govern espanyol, que és qui prendrà la decisió final.\nEl responsable de Red Eléctrica a Catalunya també ha assenyalat que ha acceptat estudiar alguna proposta de canvi de traçat però que al final s'ha desestimat qualsevol petició de soterrament més enllà del tram d'interconnexió fronterera. 'El ministeri francès i el ministeri espanyol van signar un acord pel qual la interconnexió entre Santa Llogaia i Baixàs seria amb corrent continu i soterrada. Per tant, a partir d'allà, nosaltres, REE, i els nostres homòlegs francesos estem fent els estudis preliminars per poder desenvolupar la interconnexió amb aquestes condicions', ha puntualitzat Pinós.\nPel que fa al tram de la MAT Sentmenat-Bescanó, ha explicat que actualment ja s'han aixecat tres suports entre Bescanó, Anglès i Brunyola. A Santa Coloma de Farners s'ha fet la meitat de l'obra civil i s'han començat les actuacions prèvies a la zona d'Osor.


Basolí concessionari Husqvarna | ElMotordeGirona.cat\nBasolí, botiga de motos situada a la carretera Barcelona 197 de Girona, ja és oficialment el nou concessionari oficial d’Husqvarna Motorcycles Offroad & OnRoad a la província de Girona. Ben aviat podran ensenyar els nous models de la renovada marca sueca, actualment propietat de KTM des del 2013.\nHusqvarna va ser fundada fa més de 300 anys, i la seva història comença el 1689 a Suècia, amb les creixents hostilitats amb Dinamarca pels drets territorials. Com cap de les parts estava disposada a cedir, el rei Carles XI de Suècia va mobilitzar a les tropes de terra i mar i va ordenar la construcció d’una fàbrica al poble de Huskvarna per produir canons i mosquetons. Quan va saber que Suècia estava fabricant grans quantitats d’armes de foc i que l’exèrcit i la marina estaven mobilitzats, el rei danès va signar el Tractat d’Alona i va prevaler la pau.\nTot i això, l’exèrcit suec va seguir sent fort al nord d’Europa i la demanda d’armes de foc va mantenir a Huskvarna (el nom de la població s’escrivia així en aquell moment) ocupada. De fet, l’emblema de la companyia encara ret homenatge a la indústria de les armes de foc, ja que la ‘H’ de Husqvarna representa l’espiell d’una arma.\nSobre el 1875, els contractes militars per fabricar armes de foc van finalitzar i el futur de la companyia va ser incert fins que William Tham va assumir el control i es va centrar en la producció mecanitzada, fabricant diversos productes de fosa per a la llar, com rifles de caça, màquines de cosir, bicicletes i estufes de llenya, abans que la seva atenció es dirigís cap al nou món dels vehicles motoritzats de dues rodes.\nHusqvarna llançar la seva primera motocicleta fa 108 anys, el 1903: una motocicleta amb motor monocilíndric, instal·lat en el xassís reforçat d’una bicicleta i que proporcionava 1,5 CV amb una velocitat màxima de 50 km/h; en aquell temps, una velocitat sorprenent.\nFa noranta-cinc anys, el 1916, la companyia va guanyar la seva primera cursa de motocicletes i el 1919 s’havia produït la primera motocicleta amb motor Husqvarna (fins llavors, tots els motors procedien de fora de Suècia). Tenia un motor bicilíndric en V de 550 cc, 12 CV i una transmissió de tres velocitats.\nEn els anys 20, els motors bicilíndrics en V de Husqvarna van competir amb modest èxit, però quan va arribar el dissenyador de motors Folke Mannerstedt i es va crear un departament de competició, es va produir l’enlairament. El 1935 (quan el programa de competició es va cancel·lar), les motocicletes dissenyades per Mannerstedt havien ajudat a aquesta fàbrica a aconseguir moltes victòries, superant sovint als equips de BMW, Norton i altres empreses en les carreres del Gran Premi de la Illa de Man, entre d’altres.\nLa Segona Guerra Mundial va aturar la producció de motocicletes, però Husqvarna va obtenir victòries en nombrosos esdeveniments esportius -sobretot als EUA- i va atreure als motoristes aficionats amb els seus nous motors i atractius models, que constitueixen veritables fites en la història de l’esport tot terreny.\nEl 1977 Husqvarna va ser adquirida per Electrolux (el grup industrial suec líder en el sector dels electrodomèstics) i el 1987, després de la seva venda al Grup Cagiva, la divisió de motocicletes va abandonar Suècia i va ser situada prop de Varese, a Itàlia. La producció actual és molt variada i destinada al motocròs, enduro i supermoto, i es basa en motors de 2 i 4 temps, amb capacitats entre 125 i 576 centímetres cúbics. La marca continua participant activament en les competicions mundials d’enduro i supermoto. Els últims títols mundials els van aconseguir Gerald Delepine, qui, al comandament d’una Husqvarna SMR660 va aconseguir el títol mundial de supermoto el 2005, i el 2008, i Adrien Chareyre va guanyar el títol amb una SM530RR. Al juliol de 2007 Husqvarna va passar a mans del grup BMW, i el gener de 2013 Husqvarna va ser adquirida per la marca austríaca KTM.\ntags: basolí Husqvarna\nprevious BMW F900 R I F900 XR, doble aposta\nnext Talls de circulació a la ciutat de Girona la setmana vinent


Qui som - diVisibles\nProfessionals experts en periodisme, comunicació i imatge a Barcelona\nNo som una agència de comunicació: a diferència de les grans agències, som un reduït equip de professionals independents, freelance, que ofereix serveis personalitzats i a mida de cada client.\n¿Per què diVisibles? Perquè separats actuem de maravella; i junts, molt millor.\nAmb 18 anys d'experiència, els nostres serveis estan dirigits a pimes, mitjans de comunicació, particulars, agències i professionales que requereixen suport en comunicació, imatge, màrqueting digital i continguts off i online. També assessorem en la implementació de projectes globals i per estar al dia de les tendències del mercat, amb ajuda i formació.\nFa 10 anys que som freelance, avançant-nos al nostre temps i a les maneres de treballar actuals i futures (per projectes i processos). Estem acostumats a treballar sota pressió, per lliuraments immediats i/o d'urgència. Oferim redacció i edició; comunicació integral, màrqueting online, fotografia i vídeo; i disseny.\nPer a un projecte integral, parcial, intensiu, continuat en el temps, per hores, per puntes de treball... ens adaptem a les teves necessitats. Transforma els teus texts i imatges, destaca i comença a vendre! Mira alguns dels nostres projectes.\nEts freelance? Constantment necessitem professionals independents per als nostres projectes. Escriu-nos a info@divisibles.com o omple el nostre formulari de contacte.\nMarta Burgués, nascuda el 1975 a Barcelona, és Llicenciada en Ciències de la Informació (especialitat en Periodisme) per la Universitat Ramon Llull de Barcelona. Amb 18 anys d'experiència professional com a redactora, cap de redacció i de projectes de diferents mitjanss, tant impresos com digitals, ha tocat gran varietat de temes, centrant-se més en les àrees de lleure i gastronomia. També destaca la seva trajectòria com a col·laboradora en la redacció d'importants diaris i revistes nacionals. Llegir més\nNascut a Barcelona el 1974, Guillermo Pérez compagina la seva activitat com a fotògraf amb la realització de vídeo i el disseny gràfic, editorial i web. Diplomat en Ciències Empresarials per la Universitat de Barcelona, té experiència en coordinació i producció de publicacions periòdiques, gestió de continguts i manteniment de mitjans digitals, fotografia editorial, retrat i fotografia d'arquitectura i interiors. Llegir més\nCopyright © 2022 diVisibles. Tots els drets reservats


Requisits. XVII Jornades de Xarxes de Recerca en Docència Universitària- XARXES 2019 III Workshop Internacional d'Innovació en Ensenyament Superior i TIC- INNOVAESTIC 2019\nRequisits XVII Jornades de Xarxes de Recerca en Docència Universitària- XARXES 2019 III Workshop Internacional d'Innovació en Ensenyament Superior i TIC- INNOVAESTIC 2019\nLes persones participants podran presentar contribucions relacionades amb les línies temàtiques de l'esdeveniment. Podran remetre únicament la proposta, constituïda per un resum d'entre 500 i 600 paraules, o podran remetre també posteriorment, de forma voluntària, el text complet.\nSe certificaran totes les propostes acceptades i es publicaran tres llibres en format digital amb les aportacions, tant els resums com els textos complets, a partir del resultat de l'avaluació, segons el cas (vegeu l'apartat Publicacions).\nL'esdeveniment és presencial. No existeix modalitat en línia de XARXES-INNOVAESTIC.\nTot seguit ressenyem les normes d’acceptació de les comunicacions i pòsters.\nLes directrius següents són de compliment obligat. Qualsevol treball original que no complisca els requisits establerts serà rebutjat. Us preguem que llegiu detingudament la informació facilitada i que us poseu en contacte amb nosaltres per correu electrònic per resoldre qualsevol dubte.\nEN PRIMER LLOC es remetrà la contribució únicament com a RESUM AMPLIAT (entre 500 i 600 paraules).\nPodran presentar-se investigacions i estudis o bé experiències educatives innovadores en relació a alguna de las àrees temàticas.\nEN SEGON LLOC: en cas de ser acceptat, es podrà triar una d'aquestes dues opcions:\na) Presentar la contribució en l'esdeveniment (comunicació oral o pòster), però no es remet el treball complet. En aquest cas, doncs, hi haurà publicació del resum ampliat (vegeu l'apartat PUBLICACIONS).\nb) Presentar la contribució en l'esdeveniment (comunicació oral o pòster), i també es presenta el treball complet. En aquest cas, doncs, hi haurà publicació del resum ampliat i possible publicació, segons el resultat de l'avaluació peer review del text complet (vegeu les condicions en l'apartat PUBLICACIONS).\nNORMES GENERALS, TANT PER A COMUNICACIONS ORALS COM A PÒSTERS:\n1. Serà requisit indispensable que tots els autors s’inscriguen a XARXES-INNOVAESTIC 2019.\n2. Es poden presentar contribucions per a ser exposades en una d’aquestes dues modalitats de comunicació: comunicació oral o pòster.\n3. Cada autora o autor pot contribuir com coautora o coautor en un màxim de 3 contribucions (resums o textos complets), de les quals com a autor/a únic/a podrà aparèixer en una única contribució. Així, doncs, es verificarà que, d'una banda, una persona no estiga en més de tres resums i, d'una altra, que no estiga en més de tres textos complets, de manera que puga combinar la seua participació en uns o uns altres com considere, sense haver-hi necessàriament correlació entre la participació en els resums i en els textos complets. A més, aquestes contribucions hauran de ser substancialment diferents, sense possibilitat de fragmentar o reutilitzar el disseny d'una mateixa recerca o experiència educativa.\n4. No hi ha límit pel que fa al nombre d’autors d’una mateixa contribució.\n5. Només s’admetran treballs que hagen estat rebuts durant els terminis de recepció establerts.\n6. Solament s'acceptaran contribucions que facen referència a una de les línies temàtiques de XARXES-INNOVAESTIC 2019. Totes fan referència a propostes centrades en els processos d'ensenyament-aprenentatge i els elements que els componen. No obstant això, correspon al Comité Científic, tant l'acceptació de la proposta com la decisió final sobre l'adjudicació a una línia determinada.\n7. El contingut ha d'estar estructurat de forma clara, organitzada i tenir una aportació significativa o innovadora al coneixement o la pràctica de la comunitat educativa. S'admetran únicament recerques o experiències educatives que hagen sigut avaluades de forma sistematitzada amb els corresponents instruments d'avaluació. Així, la proposta ha de contenir l'essencial de cadascuna d'aquestes parts: context, objectius, mètode (incloent els instruments d'avaluació utilitzats en la recerca o experiència educativa), resultats i conclusions. No estarà escrita amb apartats o paràgrafs, sinò redactat com a text únic i seguit.\n8. Les contribucions a XARXES-INNOVAESTIC 2019 seran treballs inèdits i originals no presentats a cap revista, a un altre congrés o similar. A més, aquestes contribucions hauran de ser substancialment originals, sense possibilitat de fragmentar o reutilitzar el disseny d'una mateixa recerca o experiència educativa.\n9. És obligatori remetre el text del resum a través del formulari en línia. Si es presenta text complet, també haurà de remetre's a través del formulari en línia.\n10. Les contribucions hauran d'ajustar-se als terminis, normes i criteris de presentació i edició per a poder ser admeses.\n11. Els treballs podran ser presentats en espanyol, català o anglés.\n12. Es comunicarà per correu electrònic l'acceptació o no de la proposta a la persona de contacte que s'indique en el formulari d'enviament.\n13. Es recomana l'ús d'un discurs igualitari (https://web.ua.es/es/unidad-igualdad/documentos/recursos/guia/guia-discurso-igualitario-ua.pdf).\n14. Les referències bibliogràfiques han d'adequar-se a les Normes de l'APA 6a edició: vegeu exemples de com citar enllaç a la Biblioteca de la Universitat d'Alacant (normes APA). Per a més informació: www.apastyle.org. No se admitirán autocitas.\n15. Els projectes aprovats en el Programa XARXES-I3CE de la Universitat d'Alacant no estan obligats a presentar-se a XARXES-INNOVAESTIC. A més, la presentació en XARXES-INNOVAESTIC d'una proposta no té per què correspondre's directament amb el títol, desenvolupament específic o composició d'una xarxa d'aquest programa. Pot haver-hi propostes, doncs, més o menys relacionades amb el desenvolupament d'una xarxa. Així mateix, no tenen per què coincidir els membres d'una xarxa amb els participants en XARXES-INNOVAESTIC, tant per al resum com per al text complet. Cal tenir en compte que XARXES-INNOVAESTIC és un esdeveniment conformat per unes Jornades i un Workshop organitzat en el si d'una universitat i, com a tal, té les característiques habituals d'un esdeveniment científic propi d'aquest tipus. En aquest sentit, no s'admetran propostes a manera de memòria del treball realitzat en una xarxa, amb uns resultats i conclusions generals, sinó que hauran de ser recerques o experiències educatives avaluades de forma sistematitzada i científica.\n16. Amb la presentació d'una comunicació oral o pòster, les autores o els autors:\nConfirmen que el treball és inèdit i no està presentat en un altre fòrum.\nAtorguen permís al Comité Organitzador per a publicar el contingut en format electrònic o imprés i distribuir-ho per Internet.\nAtorguen permís per a què la presentació siga gravada en àudio/vídeo i per la present concedeixen al Comité Organitzador un dret no exclusiu per a reproduir o mostrar i emmagatzemar el material gravat amb el propòsit de difondre'l per Internet o un altre mitjà.\nAtorguen permís per què el text complet estiga disponible en obert en Internet una vegada finalitze l'esdeveniment.\nS'expliquen tot seguit detalls dels aspectes següents:\nQUANT AL RESUM (PROPOSTA INICIAL)\n1. Tant per a la comunicació com per al pòster, és necessari en primer lloc enviar una proposta a través d'un formulari en línia, on s'indicarà:\nTítol: Màxim 25 paraules\nResum: entre 500 i 600 paraules.\nLínia temàtica (vegeu línies temàtiques): S'identificarà una línia temàtica en funció del contingut, encara que el Comité Científic podrà readscriure la proposta a una altra línia.\nModalitat de presentació: comunicació oral o pòster.\nCorreu electrònic de la persona de contacte.\nS'adjuntarà un document en Word elaborat a partir de la plantilla facilitada a continuació.\n2. Únicament s'acceptaran treballs amb el format de la plantilla següent:\nDESCARREGAR PLANTILLA RESUM ampliat (PROPOSTA INICIAL)\n3. Totes les propostes seran objecte de revisió per part del Comité Científic i Comité Organitzador, els quals tindran la decisió final respecte a la modalitat d'exposició i la seua adjudicació a una línia temàtica determinada.\n4. Els criteris per a la revisió de les propostes són: rellevància, originalitat, adequació a l'event, contingut i correcció del text.\n5. La presentació de propostes serà fins al dia 5 de març de 2019.\n6. L'acceptació de la proposta serà ferma quan almenys una autora o un autor es matricule en l'esdeveniment abans del 17 d'abril. La resta d'autores o autors poden matricular-se posteriorment, però sempre segons les dates establides.\nQUANT AL TREBALL COMPLET:\n1. No és obligatòria la presentació del treball complet.\n2. Després de l'acceptació del resum, l'autora o l'autor de contacte haurà de remetre en el termini establit el text complet, en cas que vulga presentar-lo, ja que no està obligat a fer-ho. Com s'ha indicat anteriorment, en cas de ser acceptat, es podrà triar una d'aquestes dues opcions:\nEn cas de que s'opte per l'opció b) (presenta text complet), s'ha d'accedir a la web "Procés" i seguir les instruccions.\n3. L'acceptació del resum no implica l'acceptació del treball complet. Aquest serà sotmés a una avaluació double blind peer review per part del Comité Científic.\n4. Un mateix treball no podrà ser presentat per a dues publicacions (Octaedro i ICE), sinó únicament per a una d'elles i un autor només podrà aparéixer en un capítol d'Octaedro.\nPresentar un text complet per a una publicació (Octaedro o ICE) no implica que aquest text vaja a ser acceptat per a la publicació triada. L'última decisió la té el Comité Organitzador a partir de les avaluacions. En cas que la proposta no siga considerada adequada per a la publicació d'Octaedro, es donarà l'opció als autors de presentar-la en el volum publicat per l'ICE, si reuneix les condicions per a això.\nEl títol del text complet haurà de ser lleugerament diferent al títol del resum ampliat (ja que es publiquen en llibres diferents).\nL'autoria del text complet pot no incloure a la totalitat dels coautors i/o coautores del resum acceptat. Aquests decidiran qui signa cada aportació.\n6. Els criteris per a la revisió dels treballs complets són:\na. Rellevància, originalitat, contingut, adequació a les normes i correcció del text.\nb. Segons es vulga optar a una de les dues publicacions de textos complets, aquests hauran de tenir unes característiques o unes altres:\nLlibre editat per l'ICE. Seran investigacions en procés o apuntades, informes i descripcions d'experiències educatives vinculades a la docència universitària. S'utilitzarà la plantilla 1 (vegeu següent ap. 8).\nLlibre editat per Octaedro. En aquest cas, s'exigirà el màxim rigor científic a la contribució. Seran investigacions científiques educatives finalitzades en el context universitari que responguen al format i contingut que ha de tenir un treball científic de la màxima qualitat. S'utilitzarà la plantilla 2 (veure següent ap. 8).\nc. Tingueu en compte que:\n1. Optar a una o una altra edició no assegura la publicació d'aquesta;\n2. Utilitzar la plantilla 2 no assegura la publicació en l'Editorial Octaedro, però si es vol optar a aquesta publicació ha de seguir-se estrictament la plantilla 2;\n3. A partir de l'avaluació, el text complet es podrà publicar en una de les dues edicions o rebutjar-se.\n7. La persona de contacte haurà de remetre el treball complet i les dades de les coautores i coautors d'aquest treball complet a través del formulari habilitat en el web fins al 7 de maig de 2019.\n8. Únicament s'acceptaran treballs escrits en les plantilles següents:\nPLANTILLA 1-TREBALL COMPLET-INFORME, EXPERIÈNCIA EDUCATIVA, RECERCA APUNTADA (PUBLICACIÓ ICE)\nPLANTILLA 2- TREBALL COMPLET-RECERCA CIENTÍFICA ( PUBLICACIÓ OCTAEDRO)\n9. Serà requisit indispensable que tots els autors hagen formalitzat la matrícula en XARXES-INNOVAESTIC 2019. En cas contrari, el treball no serà publicat tot i haver estat acceptat, excepte que els autors no inscrits renuncien a la publicació.\n10. En cas de voler optar a publicar el treball complet en el llibre de l'Editorial Octaedro, abans de remetre el manuscrit cada autor/a haurà d'autoavaluar el seu treball a partir de la llista següent de revisió amb la finalitat que no es rebutge directament per no complir alguns dels requisits indicats:\nLLISTAT DE REVISIÓ PER A L'ENVIAMENT DE TEXTOS COMPLETS AMB OPCIÓ A ÉSSER PUBLICATS EN OCTAEDRO\nLos proyectos aprobados en el Programa REDES-Y3CE de la Universidad de Alicante no están obligados a presentarse a REDES-INNOVAESTIC. Además, la presentación en REDES-INNOVAESTIC de una propuesta no tiene miedo qué corresponderse directamente cono el título, desarrollo específico o composición de una red de este programa. Puede haber propuestas, púas, más o menos relacionadas cono el desarrollo de una red. Asimismo, no tienen miedo qué coincidir los miembros de una red cono los participantes en REDES-INNOVAESTIC, tanto para el resumen como para el texto completo. Hay que tener en cuenta que REDES-INNOVAESTIC se un evento conformado miedo unas Jornadas y un Workshop organizado en el seno de una universidad y, como tal, tiene las características habituales de un evento científico propio de este tipo. En este sentido, no se admitirán propuestas a modo de memoria del trabajo realizado en una red, sino que deberán ser investigaciones o experiencias educativas evaluadas de forma sistematizada y científica.\nÉS IMPORTANT que mire la informació referida a l'EXPOSICIÓ DE COMUNICACIONS y EXPOSICIÓ DE PÓSTERS, amb la finalitat que decidisca el format i ajustar el seu treball a allò requerit segons el format.


Natura a la Costa Brava | Centre Europeu de Barcelona\nNatura a la Costa Brava – Platja Fenals -18/12/21 -8h\nCamins de Ronda ... sal, roques i onatge, un repte per la vida\nUna sorprenent caminada per resseguir la costa i impregnar-se de la seva essència més naturalista.\nNatura a la Costa Brava\nPenya-segats abruptes, pins que lluiten per conquerir la primera línia, algues que aprofiten la zona intermareal o les aus més costaneres… Inspirem profundament perquè la costa ÉS natura!\nDescripció: ens acostarem a Lloret de Mar (La Selva) i farem una part del camí de ronda per interpretar la costa més salvatge amb perspectiva de natura! Iniciarem el recorregut a la Platja Fenals i pujarem al Mirador per obtenir la primera panoràmica costanera. Reprendrem el camí passant pel Castell de Sant Joan i la menuda Cala Banys. Veurem com la biodiversitat es desperta en els racons més sorprenents, allà on les roques i el suau onatge regalen un petit recés, moments de pau que es transformen en oportunitats.\nTravessarem la platja de Lloret i encararem un altre tram del camí de ronda en direcció a Tossa, passarem per petites cales i tancarem el recorregut a prop de la Cala d’en Trons.\nA la tarda, anirem cap a la Platja de Santa Cristina i la Cala Tremal, per seguir assaborint la Costa Brava i observar la biodiversitat de la zona intermareal, allà on la roca va quedant al descobert de forma intermitent degut a les oscil·lacions del mar.\nPlatja Fenals – Castell de Sant Joan – Cala Banys – Platja de Lloret – Cala d’en Trons – Platja de Lloret\nLongitud total: 6.5 km\nDesnivells: +136 m (pujada) / – 128 m (baixada).\nTipus camí: pista sorrenca i camí esglaonat\nDurada total (sense parades): 1h 20min aprox.\n1. El segon tram del camí de ronda inclou un tram d’escales d’uns 120-140 graons.\n2. Un cop finalitzada la ruta de natura es retornarà cap a la Platja Fenals pels carrers interiors de Lloret. Això sumarà a la caminada 1.5km de més.\nCalçat específic de muntanya: molt recomanable degut a les seves propietats (sola antilliscant i adaptabilitat a les irregularitats del terreny).\nBastons de tresc: poden ser aconsellables, en cas que siguin útils per acompanyar la marxa o adaptar-se a les irregularitats del camí. En cas de portar-ne, afegir el protector de puntes de goma (asfalt/carrer) pels trams de camí de ronda.\nEl dinar serà tipus pícnic (cal portar-lo enllestit de casa). Com ens trobarem a Lloret, hi haurà l’opció de comprar el dinar allà.\nRoba d’abric: polar o jaqueta, s’aconsella seguir la regla de les tres capes per facilitar el control de la temperatura corporal (samarreta + polar+ jaqueta/impermeable).


Coronavirus: estratègies i recomanacions del Govern de Catalunya per a les empreses. ACCIÓ - Agència per la Competitivitat de l'Empresa\nCoronavirus: estratègies i ...\nCoronavirus: estratègies i recomanacions del Govern de Catalunya per a les empreses\nLes empreses necessiten prendre una sèrie de mesures de prevenció per fer front a l'increment dels casos de coronavirus però sense perdre de vista els objectius empresarials. En aquest article trobareu els protocols i recomanacions elaborats pel Govern de Catalunya amb aquesta finalitat.\nCoronavirus: Estratègia i recomanacions del Govern de Catalunya\nCom a conseqüència de l’emergència sanitària provocada per l’efecte del coronavirus SARS-CoV-2, el Govern de la Generalitat de Catalunya ha preparat una sèrie de documents amb recomanacions i mesures importants per a les empreses.\nConcretament, en aquest article trobareu el “Protocol extern. Coronavirus SARS-CoV-2” elaborat pel Departament d’Empresa i Coneixement. En aquest document teniu accés a informació general sobre el virus així com aspectes a tenir en compte per a les empreses amb relacions comercials amb la Xina.\nPer alta banda, també teniu a la vostra disposició les “Recomanacions per a empreses i persones treballadores (document .PDF)”, redactat pel Consell de Relacions Laborals de Catalunya on, entre d’altres, n’és part del Departament de Treball, Afers Socials i Famílies. En aquest document trobareu informació laboral per empreses i persones treballadores i recomanacions diverses per donar resposta al context actual.\nAlgunes de les mesures destacades que podeu trobar en aquests documents són les següents:\nEls treballadors i treballadores que presentin símptomes compatibles amb la infecció pel coronavirus SARS-CoV-2 (febre, dificultat per respirar o tos, o els que determinin les autoritats sanitàries) han de trucar al 061 i seguir les indicacions de l’autoritat sanitària. Més informació actualitzada al web del Departament de Salut\nEs recomana a les empreses adoptar mesures de flexibilitat per al personal, com ara el teletreball\nEn cas que una empresa segueixi operativa cal adoptar mesures ambientals com la neteja recurrent de les superfícies, l’eliminació dels objectes difícils de netejar, facilitar els mitjans d’higiene freqüent de les mans o ventilar adequadament els espais de treball\nEn aquest sentit, és essencial reforçar les mesures d’higiene habituals per part de totes les perones treballadores: rentar-se sovint les mans amb sabó o desinfectar-les amb solucions hidroalcohòliques, especialment després del contacte directe amb persones\nCal tapar-se la boca i el nas amb mocadors d’un sol ús o amb la cara interna del colze en el moment de tossir o esternudar i rentar-se les mans de seguida\nCal basar totes les actuacions en informació contrastada sorgida dels mitjans oficials\nD'altra banda, ACCIÓ ha posat a disposició de les empreses el canal ACCIÓ Virtual Desk amb l’objectiu de reforçar l’atenció i l’assessorament de forma telemàtica. Es tracta d’un canal que potencia la comunicació via xat, les reunions via videoconferència o l’atenció personalitzada a les empreses que tinguin projectes en curs amb ACCIÓ.\nEstratègia i recomanacions del Govern de Catalunya [371,62 kB ]\n[ENGLISH] Strategy and recommendations by the Government of Catalonia [359,25 kB ]\nRecomanacions per a empreses i persones treballadores sobre actuacions vinculades a l’efecte del coronavirus SARS-CoV-2 [613,61 kB ]


Comencen les revisions pels centres escolars en un sistema al límit de places - Canal Terrassa\nComencen les revisions pels centres escolars en un sistema al límit de places\nJosep Maria CodinaData: 12/06/19\nTerrassa es troba en una situació límit pel què fa al nombre de places escolars. En l’actualitat 6 de cada 10 aules de Primària i 7 de cada 10 de Secundària superen la ràtio del nombre d’alumnes establert per classe. Una falta de places que es preveu augmenti en els pròxims anys en una ciutat que creix.\nD’altra banda aquest any s’ha doblat el nombre de places reservades per a l’equitat i ara són 4 places per cada grup escolar. Una primera mesura d’un procés que ha de millorar la segregació escolar a la ciutat. En la Secundària el 98 per cent d’aquestes places ja estan ocupades, mentre que en la Primària estan pel 56 per cent.\nI tot això en el dia que s’obre el termini per presentar les reclamacions en cas que l’alumne no hagi aconseguit plaça en alguns dels centres escollits per la família. De fet només seran l’1 per cent de les famílies de Primària i el 4 per cent de Secundària que han obtingut una plaça d’ofici, ja que la resta han aconseguit una plaça en algun dels centres escollits.\nTags: equitatOMEplaces escolarsPrimàriasecundàriasegregació\nL’últim ple del mandat, un tràmit i un comiat de fi de curs\nTerrassa acollirà la Festa d’Estiu del Cinema Català


Invisibilitzades en tots els àmbits, en totes les èpoques i a tot el món\nC. BUADES Palma Actualitzada el 15/07/2017 22:01\n651x366 Invisibilitzades en tots els àmbits, en totes les èpoques i a tot el món Invisibilitzades en tots els àmbits, en totes les èpoques i a tot el món\nEls germans Lumière varen passar a la història per ser els creadors del cinema, però Alice Guy (1873-1968) va ser la veritable creadora del llargmetratge, perquè va ser la primera a utilitzar el cine per contar històries de tots els gèneres.\nDona i jueva a l’Alemanya de principis del segle XX, Noether va aconseguir fer-se un lloc en el món de la matemàtica i deixar el seu llegat en l’àlgebra i la física fonamental. Einstein deia d’ella que era un geni, però el seu nom va quedar oblidat.\nA l’hora de repartir premis Nobel, l’acadèmia no va pensar en ella, només en el seu company, però Rosalind Franklin (1920-1958) va descobrir l’estructura de l’ADN investigant braç a braç amb Maurice Wilkins.\nVa ser la primera dona a creuar l’Atlàntic, la primera a volar aquesta distància sola, va batre el rècord perquè va ser la persona a fer-ho més ràpid i, a més, va ser l’aviadora que més hores va volar sense fer cap aturada. No obstant això, el seu nom no és ni la meitat de conegut que el dels germans Wright.


Notícies – Ramon Bergadà\nDESDE 1942 ESPECIALISTES EN LA MECANITZACION DE OFICINAS EN REUS Y TARRAGONA\nSi tenim un mòbil amb sistema operatiu Android, segurament que alguna vegada se’ns haurà passat pel cap que seria interessant poder executar les aplicacions i jocs que més ens agradin directament al nostre ordinador amb Windows. Si aquest és el nostre cas, hem de saber que això sí que és\nL’empresa reusenca Ramon Bergadà ha celebrat una jornada tècnica sobre la importància d’un tractament adequat i eficient de les dades dins l’empresa. Els especialistes de Ramon Bergadà han tingut l’oportunitat de presentar les opcions que ofereix en aquest camp la nova eina Power BI de Microsoft. Es tracta d’una aplicació\nCom actuar i protegir-te: Hem parlat diverses vegades d’aquest succés, el qual va per ratxes i cada pocs mesos tornem a veure que la gent segueix rebent aquest tipus de trucades. Ens referim a les estafes telefòniques que comencen fent-nos creure que vénen des del servei tècnic de Microsoft. La\nA hores d’ara la majoria d’usuaris son conscients que utilitzar un compte de correu personal per als missatges professionals és una mala idea. No obstant això, molta gent no veu el mateix inconvenient a utilitzar una adreça corporativa per registrar-se a xarxes socials, serveis online i altres recursos no professionals.\nJa portem diversos anys en què hem vist una integració de suport veu-a-text tant en dispositius mòbils com en els sistemes operatius Windows i Mac. Tanmateix, aquests sistemes no tenien suport per a paraules estrangeres, sigles i similar. La nova Build 22538 de Windows 11 està actualment al canal de\nDes de Ramon Bergadà volem ajudar-te a que aconsegueixis la teva bonificació del Programa Kit Digital per a PIMES A Ramon Bergadà hem iniciat els tràmits necessaris per a formar part del programa Kit Digital de Fons Europeus Next Generation EU, com a Agent Digitalitzador Autoritzat. Des de Ramon Bergadà t’oferim\nCom ja va passar el passat any, quan els SMS en nom de Correus, de FedEx o DHL copaven els nostres telèfons per robar informació o instal·lar codi maliciós, hem arrencat 2022 amb una molt ben feta campanya de smishing. El smishing és una tècnica que consisteix a enviar un\nEn aquest conveni s’estableix per part del col·legi la promoció dels serveis i els productes entre el col·lectiu, per tal que es puguin beneficiar de les ofertes i descomptes, que aniran entre el 2 i el 10 %. Aquests descomptes s’aplicaran en una àmplia gamma d’equips informàtics de primeres marques\nVegeu el nou LG Transparent OLED invisible\nTransparent OLED55EW5G-A LG Transparent OLED Signage ofereix noves maneres de comunicar-se visualment i obre un nivell totalment nou de creativitat que fins i tot la senyalització digital convencional no pot oferir. Un nou nivell de visió transparent La imaginació es fa realitat La LG Transparent OLED Signage il·lumina espais que\n“El Joc del Calamar”: nou ganxo per propagar ciberamenaces\n“El joc del Calamar”, la sèrie de televisió sud-coreana de supervivència, s’ha convertit en la de més audiència de Netflix, amb més de 111 milions d’espectadors. Sempre atents a l’interès del públic, els ciberdelinqüents no han dubtat a aprofitar-se de l’avidesa dels fans per veure la sèrie, amb estafes conegudes\nLectura i verificació del certificat COVID\nCINC RECOMANACIONS PER REFORÇAR LA SEGURETAT EN EL NÚVOL\nWindows 11 ja té data de llançament, però amb menys funcions


UVic » Serveis Lingüístics » Correcció i traducció » Correcció » Recursos per a la correcció de textos\nNormatives i ajuts\nEquivalències de nivells\nRecursos per a la correcció de textos\nRevisió de textos amb Open Office\nRevisió de textos amb Microsoft Office\nRevisió de textos amb el navegador Mozilla Firefox\nActualment, gairebé tots els processadors de textos més comuns tenen eines que us poden ajudar a fer una revisió superficial dels textos que produïu. En aquest apartat, doncs, hi trobareu les instruccions per instal·lar i usar aquestes eines.\nMalgrat els avenços tecnològics, una correcció automàtica no substitueix mai la correcció completa d'un text feta per un professional.\nLes eines de correcció actuals només fan una revisió parcial de l'ortografia. Poques vegades revisen la sintaxi i mai no revisen ni l'estructura ni l'estil del text.\nSi passeu el corrector ortogràfic del processador de textos, només podeu millorar molt lleugerament la qualitat d'un text. Sempre és necessari fer-ne una revisió posterior.\nInstal·lació del corrector català\nComproveu que la suite Open Office instal·lada al vostre ordinador disposa dels diccionaris de en català. És molt senzill: 1) Obriu el menú Eines » Opcions » Configuració de la llengua » Llengües. Comproveu si a l'opció Català de Llengües predeterminades per a documents » Occidental hi apareix la icona .\nSi hi apareix, passeu directament a l'apartat de «Definició d'idioma i correcció» que trobareu a continuació.\nSi no hi apareix, baixeu-vos i instal·leu el paquet d'idioma català per al vostre sistema operatiu i la vostra versió d'Open Office des de la pàgina de Softcatalà. Aquest paquet inclou el corrector ortogràfic català.\nDefinició d'idioma i revisió del text\nOpen Office permet assignar una llengua a tot o bé només a una part del document. L'idioma seleccionat per a tot el document determina el diccionari que s'usarà per defecte en les funcions de revisió ortogràfica, diccionari de sinònims, separació sil·làbica, en els delimitadors de decimals i milers i en el format de moneda predeterminat.\nSi voleu seleccionar el català com a idioma predeterminat per a tot el document aneu al menú Eines » Opcions » Configuració de la llengua » Llengües i marqueu aquest idioma com a «Llengua predeterminada per a documents». Si marqueu la casella «Només per al document actual», aquesta opció només s'aplicarà al document en ús.\nSi, en canvi, voleu seleccionar el català com a idioma predeterminat per a un estil de paràgraf en concret, col·loqueu el cursor al damunt del paràgraf en qüestió, obriu el menú contextual (tot fent clic amb el botó dret) i seleccioneu «Edita l'estil del paràgraf». Activeu la pestanya «Tipus de lletra» i a la llista desplegable «Llengua» seleccioneu el català.\nFinalment, seleccioneu el menú Eines » Verificació ortogràfica o bé cliqueu la icona de la barra d'eines.\nComproveu si la suite Microsoft Office instal·lada al vostre ordinador disposa de la versió catalana del corrector ortogràfic. És molt senzill: 1) Obriu el menú Eines » Idioma » Definir idioma. 2) Comproveu si al costat de l'idioma «català» hi apareix la icona .\nSi hi apareix, passeu directament a l'apartat de Definició d'idioma i revisió del text que trobareu més avall en aquesta secció.\nSi no hi apareix, baixeu-vos i instal·leu el paquet d'idioma català per al vostre sistema operatiu i la vostra versió de Microsoft Office des de la pàgina «Fes un clic al català» de Microsoft. Aquest paquet inclou el corrector ortogràfic català.\nSeleccioneu el text complet del document tot prement CTRL E. Al menú Eines » Idioma » Definir idioma, marqueu l'idioma català. A partir d'ara us sortiran marcades en vermell les paraules que tinguin alguna incorrecció ortogràfica.\nSi voleu forçar la correcció, seleccioneu Eines » Ortografia i gramàtica.\nEl mòdul d'ortografia de Mozilla Firefox us permetrà corregir les faltes d'ortografia dels textos que entreu en formularis web (en cas que useu, és clar, aquest navegador). Això vol dir que podeu verificar l'ortografia dels correus electrònics que envieu a través del Campus Virtual de la UVic.\nInstal·lació del diccionari català\nDins del Mozilla Firefox, seleccioneu el menú Eines » Complements a la pestanya «Extensions» cliqueu «Aconsegueix més extensions». Un cop a la pàgina web de complements per al Firefox, seleccioneu el menú «Diccionaris», cliqueu l'opció «Instal·lar» del diccionari català i seguiu les instruccions d'instal·lació.\nA partir d'aquest moment, tots els textos entrats en formularis se sotmetran a una revisió ortogràfica i els errors detectats quedaran subratllats de color vermell. Servei intern de correcció\nEncàrrec intern de correcció\nServei extern de correcció\nPàgina actualitzada per oriol.portell@uvic.cat el 04.11.2009\n© Universitat de Vic, 2009 · Sagrada Família, 7 · 08500 VIC\nPàgina generada automàticament el dia 24.05.2016\n© Universitat de Vic, 2009 · Sagrada Família, 7 08500 VIC\n1. Sóc ...\n2. Vull ...\nConsultala cartade serveisen dos clics!


Desembre 2018: Piazza San Marco\nLes imatges de les inundacions que hi va haver a Venècia aquest mes de Novembre em van fer recordar uns dies que vaig passar-hi aviat farà una dècada.\nUna altra foto de Venècia ja va ocupar aquesta posició destacada en una ocasió. Era feta a ple hivern, com en aquest cas, i també hi feia un fred polar, però aleshores tot era al seu lloc.\nL'Aqua Alta de Venècia li dona un encant especial. Malgrat el perill que representa pel patrimoni cultural de la ciutat i les molèsties que segur que provoca a tots els seus habitants —als pocs que hi deuen quedar— i treballadors, pel visitant és tota una experiència.\nVaig arribar-hi sense tenir ni idea que hi havia possibilitat d'Aqua Alta. A l'arribada, al vespre, ja ben fosc, no hi havia indicis que hagués de passar res extraordinari, però l'endemà tot estava ple d'aigua.\nDiuen que la Piazza San Marco i els carrers adjacents són els primers espais que s'inunden perquè són la part més baixa de la ciutat. Jo m'allotjava a quatre passes de la plaça. A tocar de la porta de l'hotel, sortint cap a la dreta semblava que el carrer s'enfonsava dins el mar, i si volia anar cap a l'esquerra la plaça que hi havia una mica més enllà s'havia convertit en un petit llac. Fent equilibris podia anar avançant buscant per les irregularitats del terra alguna part sobresortint que permetés posar el peu sense que l'aigua arribés a cobrir les sabates. D'aquesta manera vaig fer uns quants metres, tot i que de seguida es va fer evident que seria una estratègia impossible de mantenir.\nDesconec el nivell que va assolir aquells dies la marea. Expliquen que normalment la part alta de la ciutat queda al marge dels seus efectes, però aquell cop pràcticament tota la ciutat estava negada d'aigua i no quedava altre remei que comprar unes botes. Et quedaven els peus freds, però almenys secs.\nLa foto està feta el segon dia al matí. Amb les botes ja podia bellugar-me més enllà de les quatre passeres que habiliten per arribar als llocs més emblemàtics, que a la plaça de Sant Marc porten bàsicament a la basílica. Em vaig endinsar cap al centre de la plaça, fins a un punt on l'aigua arribava al límit de l'alçada de les botes, i vaig intentar captar el mirall en què s'havia convertit tota la ciutat.


About: Betsabé García Álvarez\nBetsabé García Álvarez (Barcelona, 29 d'abril de 1975) és una filòloga i escriptora catalana, especialista en la història del discurs feminista contemporani a Catalunya i Espanya. Llicenciada el 2003 en filologia hispànica per la Universitat de Barcelona, ha centrat la seva recerca en el feminisme de l'època republicana, així com en l'assaig de finals del segle XIX, publicant diversos llibres sobre el tema. Ha col·laborat amb Institut Municipal d'Educació de Barcelona, amb la Universitat de Barcelona, La Independent, El País, Sàpiens, la Revista de dones i textualitat Lectora o la revista cultural Alambins.\nBetsabé García Álvarez (Barcelona, 29 d'abril de 1975) és una filòloga i escriptora catalana, especialista en la història del discurs feminista contemporani a Catalunya i Espanya. Llicenciada el 2003 en filologia hispànica per la Universitat de Barcelona, ha centrat la seva recerca en el feminisme de l'època republicana, així com en l'assaig de finals del segle XIX, publicant diversos llibres sobre el tema. Ha col·laborat amb Institut Municipal d'Educació de Barcelona, amb la Universitat de Barcelona, La Independent, El País, Sàpiens, la Revista de dones i textualitat Lectora o la revista cultural Alambins. (ca)\nBetsabé García Álvarez (ca)


Albert Bonet » Què és Matrix? Visió de multivers?\nLa campanya de publicitat d’aquesta pel·lícula es va centrar en aquesta pregunta: What is the Matrix? A mi, com a moltes persones, em va marcar aquest film. No només per innovador i espectacular, sinó per filosòfic. Perquè obliga a reflexionar, perquè excita la consciència. I vet aquí el que està a punt de vomitar la meva consciència excitada:\nSom presoners de les nostres limitacions imposades i autotolerades. Som esclaus de Matrix, que fora del film es tradueix en “el sistema”. El món ens limita, perquè d’una banda hi ha qui ens vol controlar i d’altra hi ha qui li fa por veure més enllà de l’aquestes limitacions. El primer són els “agents” a la pel·li, i el segon, els habitants de Matrix, la societat. Qualsevol anomalia és immediatament homogeneïtzada o aïllada de la societat per no perjudicar la cadena.\nSom més del què ens diuen que som. Som el que creiem que som. Aquest és secret i el problema de tot plegat. Ja quan naixem ens comencen a limitar, posar en ordre, catalogar, planificar. Ens comencen a entrenar per perdre’ns en la matriu d’ànimes maquinitzades que és la societat, les masses, el Matrix. Tota la bellesa, el diamant pur que s’encarna en aquest ridícul planeta, singular com ningú més, únic, perfecte… tota aquesta preciositat ficada dins una insignificant, imperfecta i caduca closca de carn i ossos… tota la llum, el potencial, l’immens vano de possibilitats, les infinites configuracions de camins, de ramificacions cap on podria caminar la vida d’aquesta espurna del cosmos… tot això es veu limitat per uns ens ja adaptats i per tant viciats de les limitacions que els imposen els seus veïns, que a la seva vegada els han imposat els seus veïns de planeta.\nEls éssers institucionalitzats són els culpables involuntaris i avoluntaris de la corrupció del diamant en brut que acaba d’arribar a un món que desconeix. Tot és nou, no hi ha res conegut, per tant no té pautes mentals, no té limitacions. És llavors quan més s’acosta al lliure albir. Quan més ens allunyem del nostre naixement, més ho fem de la nostra llibertat. Sembla que l’univers jugui amb nosaltres quan ens dóna la capacitat d’escollir. Perquè per defecte, totes les eleccions que hom realitzi seran incorrectes o imperfectes, en el millor dels casos. Perquè estaran basades en uns coneixements adquirits en unes vivències captades a través de percepcions humanes i per tant limitades, imposades i manipulades pel gran mètode de control en l’únic món que recordo quan estic despert: la por.\nTenint en compte que el llenguatge verbal, en tant que humà, és imperfecte, pregunto:\nCom podem, la raça humana, afirmar rotundament que no hi ha un món, un univers, més enllà del que coneixem a través de les eines de percepció que el nostre univers ens ha donat? No podem. Qui afirma el contrari està inevitablement encegat per l’arrogància que li imposa la societat institucionalitzada que el rodeja, i amb què es deixa contaminar sense filtre. És propi d’aquesta arrogància humana pensar que la ciència és capaç de captar, analitzar i explicar tots els fenòmens universals. Però la pròpia vida humana (que ha observat o creat múltiples nivells d’existència en aquest món) hauria de saber que res és absolut, que tot és relatiu i que la unitat més petita no existeix, perquè sempre n’hi ha una altra de més petita. El concepte de l’infinit és l’essència de tot. Però fins i tot aquest concepte és limitat per Matrix.\nMalauradament, com diu Morpheus a la pel·lícula, és impossible fer-li entendre a ningú el que és Matrix. S’ha de veure. (Verb que Matrix associa únicament als ulls).\nAquest article ha estat publicat el Dimarts 8 de juliol del 2008 a les 23:56\ti parla sobre Cinema, Filosofades. Pots seguir els comentaris d'aquest escrit a través de subscripció RSS 2.0. També pots deixar un comentari o retroenllaçar aquesta entrada des del teu lloc web.